เพิ่มช่องทางเข้าถึงกองทุนรวม
วงการผนึกกำลังให้ประชาชนใช้ตลาดทุนบริหารเงิน,นายชัยวัฒน์ วิบูลย์สวัสดิ์ ประธานกรรมการตลาดหลักทรัพย์เปิดเผยว่า ตลาดหลักทรัพย์ได้ร่วมกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และองค์กรธุรกิจในอุตสาหกรรมกองทุนรวม ประกอบด้วย บริษัทจัดการลงทุน 10 แห่ง บริษัทนายหน้าซื้อขายหน่วยลงทุน 19 แห่ง ลงนามความร่วมมือ โครงการพัฒนาการเข้าถึงกองทุนรวม เพื่อส่งเสริมให้มีมาตรฐานในการดำเนินงานและเพิ่มช่องทางที่เข้าถึงผลิตภัณฑ์กองทุนรวม ที่ทำให้ประชาชนเข้าถึงบริการทางการเงินที่มีคุณภาพและตรงกับความต้องการได้มากขึ้นและสะดวกขึ้น และใช้กองทุนรวมที่มีให้เลือกหลากหลายประเภทเป็นเครื่องมือในการบริหารการเงินส่วนบุคคล ซึ่งเป็นการเพิ่มขีดความสามารถในการแข่งขันของตลาดทุนไทย ทั้งนี้ ตลาดหลักทรัพย์พร้อมให้การสนับสนุนการดำเนินงานโครงการ โดยพัฒนาระบบงานกลางเพื่อให้เกิดประโยชน์สูงสุด คาดว่าระบบจะแล้วเสร็จและพร้อมเปิดให้บริการต้นปีหน้า,นายรพี สุจริตกุล เลขาธิการ ก.ล.ต.กล่าวว่า โครงการพัฒนาช่องทางเข้าถึงกองทุนรวมนี้ สอดคล้องกับนโยบายของ ก.ล.ต. ที่ต้องการส่งเสริมให้ประชาชนสามารถเข้าถึงและใช้ประโยชน์จากตลาดทุนได้อย่างมีประสิทธิภาพ โดยตลาดหลักทรัพย์จะพัฒนาระบบงานหรือ platform เพื่อทำหน้าที่เชื่อมงานของระบบปฏิบัติการสนับสนุน (back office) ที่เป็นจุดเริ่มต้นที่จะทำให้ผู้ลงทุนได้รับความสะดวกในการได้รับบริการอย่างถูกต้องครบถ้วนในที่เดียว ธุรกิจกองทุนรวมมีอัตราการโตเฉลี่ยสูงมากถึง 17% ต่อปี การที่ตลาดหลักทรัพย์ได้พัฒนาโครงการนี้ จึงเป็นการสนับสนุนและเพิ่มประสิทธิภาพให้แก่ธุรกิจจัดการลงทุน ในการประหยัดต่อขนาด มีต้นทุนที่ต่ำลง และมีโอกาสต่อยอดธุรกิจในอนาคต โดยรวมถึงกองทุนสำรองเลี้ยงชีพด้วย,นางวรวรรณ ธาราภูมิ ประธานกรรมการ สภาธุรกิจตลาดทุนไทย และนายกสมาคมบริษัทจัดการลงทุน กล่าวว่า ปัจจุบันจำนวนบัญชีกองทุนรวมเติบโตต่อเนื่องเป็นจำนวน 4.83 ล้านบัญชี แต่หากเทียบกับจำนวนแรงงานทั้งในระบบกว่า 16 ล้านคน และนอกระบบกว่า 18 ล้านคนแล้ว ยังมีคนอีกจำนวนมากที่ยังไม่ได้เข้าถึงกองทุนรวม ซึ่งเป็นเครื่องมือบริหารจัดการการเงินส่วนบุคคลที่สำคัญ โดยเฉพาะไทยกำลังก้าวสู่สังคมผู้สูงวัย การพัฒนาระบบใหม่นี้จะช่วยให้ประชาชนเข้าถึงผลิตภัณฑ์กองทุนรวมได้สะดวกขึ้น สร้างความมั่นคงทางการเงินของประเทศในระยะยาว.
นายชัยวัฒน์ วิบูลย์สวัสดิ์ ประธานกรรมการตลาดหลักทรัพย์เปิดเผยว่า ตลาดหลักทรัพย์ได้ร่วมกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และองค์กรธุรกิจในอุตสาหกรรมกองทุนรวม
ชัยวัฒน์ วิบูลย์สวัสดิ์,ตลาดหลักทรัพย์,กองทุนรวม,การเข้าถึงกองทุนรวม,ข่าวเศรษฐกิจ,ข่าว,ไทยรัฐฉบับพิมพ์